Τέλος ή finale

Εάν στο τέλος της παρτίδας έχουμε ένα επιπλέον κομμάτι

π.χ. Πύργο, τότε επιδιώκουμε να αλλάξουμε όλα τα κομμάτια και με τον πύργο και τον βασιλιά μας

προσπαθούμε να κάνουμε ματ.

Εάν έχουμε ένα ή δύο περισσότερα πιόνια, τότε αλλάζουμε όλα τα άλλα κομμάτια

και το επιπλέον πιόνι προσπαθούμε να το προάγουμε σε βασίλισσα,

η οποία κάνει εύκολα ματ.

#  Ματ με δύο λευκούς πύργους

Προσπαθούμε με τον έναν πύργο να ελέγχουμε την γραμμή στην οποία βρίσκεται ο βασιλιάς,

Π.χ. ελέγχουμε την 6η γραμμή με τον ένα πύργο και με τον άλλο την 5η γραμμή από την οποία ο βασιλιάς διαφεύγει προς το κέντρο.

Ετσι ο βασιλιάς ( αφού απειλείται στην 6η γραμμή και δεν μπορεί να πάει στην 5η )

 οδηγείται υποχρεωτικά σε κάποιο τετράγωνο της 7ης γραμμής. Με τον ίδιο τρόπο

( κρατώντας τον ένα πύργο στην 7η γραμμή ) απειλούμε τον βασιλιά στην 8η και τελευταία γραμμή για να επιτύχουμε το ΜΑΤ.

*Παρατηρήσεις :*

 Προσέχουμε όταν κινούμε τους πύργους κοντά στον μαύρο βασιλιά να τους υποστηρίζουμε ή να τους απομακρύνουμε όταν ο αντίπαλος βασιλιάς τους απειλεί.

 Επίσης προσέχουμε ώστε σε κάθε κίνηση του μαύρου είτε :

1. να υπάρχει κάποιο μαύρο πιόνι ή μαύρο κομμάτι που μπορεί να παίξει

2. ο μαύρος βασιλιάς να απειλείται

1. να υπάρχει ένα τετράγωνο στο οποίο μπορεί να πάει ο μαύρος βασιλιάς.

 Εάν δεν ισχύει καμία από τις τρεις πιο πάνω προτάσεις το παιχνίδι τελειώνει αμέσως με

  **ισοπαλία .**

ΕΡΩΤΗΣΕΙΣ

Α. Με έναν μόνο λευκό πύργο και τον μαύρο βασιλιά στο α8 σε ποιο ή ποια

 τετράγωνα θα πρέπει να είναι ο λευκός βασιλιάς για να κάνουμε ματ σε μία μόνο

 κίνηση ;

B. Mε τον λευκό βασιλιά στο β1, τον μαύρο βασιλιά στο α8 και δύο άλλα μαύρα

 κομμάτια ο λευκός πύργος κάνει ματ στην όγδοη γραμμή.

 Ποια μπορεί να είναι τα δύο μαύρα κομμάτια και σε ποια τετράγωνα βρίσκονται ;

Γ. Ποιο άλλο λευκό κομμάτι αντί για τον λευκό πύργο μπορεί να κάνει ματ στην 8η

 γραμμή ;

Δ. Με τον λευκό βασιλιά στο η6, την λευκή βασίλισσα στο β7 και τον μαύρο βασιλιά

 στο θ8 πόσες και ποιες κινήσεις ματ με την βασίλισσα βλέπετε ;